Kreeka on üks tähtsamaid laevandusriike maailmas. Viiendik maailma laevastikust kuulub Kreeka laevaomanikele. Laevandus moodustab 7% Kreeka SKP-st. Laevandus andis 2007.  aastal Kreeka majandusele 16,939 miljardit eurot. Umbes 160 000 inimest töötab otseselt laevanduses ehk 4 - 4,5% Kreeka tööjõust. Kogu maailmas ollakse suuremate kui 1000gt laevadega 3. kohal pärast Panamat ja Libeeriat, EL-s aga esimesel (22,9%). Kreeka lippu kannab 1455 laeva kogutonnaažiga 35,1 miljonit. Lisaks kuulub Kreeka reederitele 3153 teise riigi lipu all sõitvat laeva, moodustades 16,5% maailma laevastikust kogutonnaažiga 100,3 miljonit ning transpordivõimsuselt 15,5% kandevõimega 167,2  miljonit.